OpenLLM-France/wikimedia huggingface dataset:
# Grytøya

Grytøya és una illa situada just al nord de la gran illa de Hinnøya i el sud de l'illa de Bjarkøya al nord de Noruega. Pertany al municipi de Harstad al comtat de Troms. Està envoltat pel Vågsfjorden a l'est i l'Andfjorden a l'oest. L'illa té una superfície de 108 quilòmetres quadrats i el pic més alt és de 1.012 metres d'altura; la muntanya Nona. La població de Grytøya (2001) és de 539 persones. La part nord de l'illa formava part de l'antic municipi de Bjarkøy, que es va fusionar amb Harstad l'1 de gener de 2013.
A la part sud-est de l'illa s'hi practica l'agricultura més productiva. Hi ha una connexió de ferri amb l'illa de Hinnøja, just al nord de la ciutat de Harstad. Hi ha molt pocs assentament a la costa nord, i no hi ha connexions per carretera allà.
Hi ha connexions de ferri a la veïna Bjarkøya i Sandsøya; aquests s'han previst ser reemplaçats per l'Enllaç fix Bjarkøy, un projecte de sistema de túnels, ponts i carreteres submarines que connectarà les tres illes.

## Referències

* ↑ Statistisk sentralbyrå. «Folke- og boligtellingen 2001, kommune- og bydelshefter 1901 Harstad» (PDF) (en noruec), 2001.
* ↑ «Fv. 867 / Fv. 125 Bjarkøyforbindelsene» (en norwegian). Statens Vegvesen. Arxivat de l'original el 2017-03-22. [Consulta: 17 agost 2012].
# Dolná Breznica

Dolná Breznica és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1388.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História - Oficiálna stránka obce Dolná Breznica». Arxivat de l'original el 2021-12-22. [Consulta: 22 desembre 2021].
# Govern Moabita

El Govern Nacional de Moab o Govern Moabita fou una administració autònoma creada pels britànics al sud de la moderna Jordània.
Després de la conferència de San Remo de 1920, la Gran Bretanya va rebre el govern de la zona com a mandat. El recentment nomenat Alt Comissionat britànic a Jerusalem, Herbert Samuel, va enviar a diversos funcionaris a l'est del riu Jordà per crear una administració local. El major Alec Kirkbride es va establir a al-Karak amb un petit destacament de policies i va formar (agost) el que va anomenar Govern Nacional de Moab amb ell mateix com a president (format pels districtes d'Ajloun, Salt i Karak mentre al nord es formava el govern Nacional Ammonita a Amman). El gener de 1921 l'emir Abdal·lah ibn Hussein, fill del xerif haiximita d'Hedjaz, va començar a reunir un exèrcit a Ma'an i va anunciar la seva intenció d'atacar als francesos a Síria. Després d'una breu consulta amb els seus superiors, el major Kirkbride va donar la benvinguda a l'arribada de l'emir. En la conferència del Caire del març de 1921, Abdal·lah va ser reconegut pels britànics com a governant de l'emirat de Transjordània el 30 de març de 1921 i va formar govern el primer govern l'11 d'abril de 1923.

## Referències

* Christopher Skyes, Cross Roads to Israel: Palestine from Balfour to Bevin, 1965, New English Library Edition 1967.
# Rhamphochromis lucius

Rhamphochromis lucius és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 40 cm de longitud total.

## Distribució geogràfica

Es troba a Àfrica: llac Malawi.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City (Nova Jersey, Estats Units).
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cumulonimbus incus

Un cumulonimbus incus (del llatí incus, «enclusa») és un núvol cumulonimbe que ha arribat al nivell de la tropopausa, caracteritzat per la forma d'enclusa que hi apareix a la part superior. Si les condicions atmosfèriques són les adequades, pot arribar a travessar la capa estratosfèrica, desestabilitzar-se i esdevenir un núvol del tipus píleu.

## Referències

* ↑ «incus - Neoloteca | TERMCAT». [Consulta: 29 maig 2022].
* ↑ «Cumulonimbus Incus - EPOD - a service of USRA». [Consulta: 29 maig 2022].

## Enllaços externs

* «Foto d'un Cumulonimbus incus completament desenvolupat». Arxivat de l'original el 2006-10-23. [Consulta: 25 novembre 2015].
# Escopa

* Per a altres significats, vegeu «escopa (joc de cartes)».
Escopa o scopa, derivat del llatí que significa “escombra”, és un terme que es refereix a un gran nombre d'estructures modificades del cos d'entre les abelles no paràsites que serveixen per transportar el pol·len. En la majoria de les abelles l'escopa és simplement una massa allargada de pèls sovint embrancats de les potes posteriors. Com a mím es presenten a la tíbia però en algunes espècies també en el fèmur i el trocànter. Unes poques espècies a més tenen pèls modificats en el ventre de l'abdomen. Dins la família Megachilidae els pèls modificats a les potes són absents i l'escopa es limita als pèls abdominals. En l'abella de la mel i el borinots (Bombus) l'escopa està substituïda per la corbícula o cistell del pol·len.
Hi ha altres tipus de pèls modificats en els àpids que es poden usar per treure el pol·len, els olis florals o altres productes químics de les plantes i es poden trobar a la cara, parts de la boca o potes frontals o mitjanes, però aquests no es classifiquen com scopa. Les abelles cleptoparàsites no tenen escopa i no recullen el seu propi pol·len.
# Protestes de Soweto

Les Protestes de Soweto, episodi conegut també com a Massacre d'estudiants de Soweto varen ser unes manifestacions d'adolescents negres a Sud-àfrica el 16 de juny de 1976, protestant contra la imposició de l'ensenyament exclusiu en afrikaans i que va degenerar quan la policia va obrir foc.

## Context

Aquests aixecaments varen tenir lloc mentre que el país vivia sota el règim de l'apartheid. Soweto és una barriada de població negra situada a 24 km al sud-oest de Johannesburg a la província, llavors, del Transvaal (avui situat a Gauteng).

## La jornada del 16 de juny de 1976

El 16 de juny de 1976, amb el suport del moviment de la consciència negra, dels col·legials i dels estudiants negres es reuniren per protestar contra l'obligació que els van fer de seguir el seu ensenyament en afrikaans, la llengua de la principal comunitat blanca del país i identificada amb l'apartheid.
A les nou i mitja del matí, aquests joves es varen reunir al voltant d'unes pancartes. Tenien per objectiu protestar i expressar les seves opinions pacíficament, convençuts que s'havia d'evitar tot afrontament amb la policia.
Però la policia havia rebut la consigna del ministre de l'Interior, Jimmy Kruger, de «restablir l'ordre a qualsevol preu i d'usar tots els mitjans a aquest efecte».
Després de les advertències que demanaven a la multitud que es dispersés, la policia va obrir el foc sense distinció sobre la multitud desarmada.
El balanç oficialment va ser de 23 morts i 220 ferits, però el balanç real es desconeix. Es parla de diversos centenars de morts, i s'havia estimat en 575 morts dels quals 570 serien negres. Molts van ser ferits de bala a l'esquena. Un dels primers morts, Hector Pietersen, un jove noi de 12 anys, es va convertir en el símbol de la repressió cega del règim.
La foto en la qual se'l veu portat pel seu germà va fer la volta al món.

## Conseqüències

Els aixecaments es van propagar en tots els townships del país i la seva repercussió en l'opinió internacional va ser tal que va obligar l'ONU, el 1977, a decretar un embargament sobre les vendes d'armes amb destinació a Sud-àfrica.
La repressió del govern fou severa i els caps dels partits negres com el del Moviment de la consciència negra, Steve Biko, varen ser arrestats. Biko va morir el 12 de setembre de 1977. La seva autòpsia revelaria que va rebre violents cops.

## Homenatges

Des de 1991, el dia internacional del nen africà s'organitzada cada any el 16 de juny, en record de la massacre dels nens a Soweto.

## Adaptació cinematogràfica

Les Protestes de Soweto han estat posats en escena al final de la pel·lícula El Crit de la Llibertat de Richard Attenborough.

## Notes i referències

* ↑ Quid 1995, pàgina 942c (Sud-àfrica / Història).
* ↑ Ramata Soré «El Soweto pobre resta net» Arxivat 2010-06-12 a Wayback Machine., L'Esdeveniment .
* ↑ Resolució 417 de l'ONU
# Gryllus bimaculatus

Gryllus bimaculatus és una espècie d'ortòpter ensífer de la família dels gríl·lids. És generalment conegut com com a grill de camp mediterrani, tot i que la seva distribució geogràfica també inclou gran part d'Àsia. Aquesta espècie es pot diferenciar d'altres espècies de Gryllus per les dues marques grogues a la base de les seves ales.
Aquesta espècie és utilitzada com a font d'alimentació per animals insectívors com aranyes i rèptils mantinguts com a animals de companyia o en zoològics. És una de les espècies de grills més consumides junt amb el grill domèstic (Acheta domesticus) Brachytrupes membranaceus, Gryllus similis i Gryllotalpa orientalis. Són fàcils de criar i a diferència d'altres espècies de grills no requereixen períodes d'exposició al fred per tal de complet el seu cicle de vida. En els grills salvatges, els mascles no toleren altres mascles i lluiten fins que hi ha un guanyador. El perdedor normalment es retira sense lesions serioses.
La primera versió del genoma de Gryllus bimaculatus va ser anunciada l'any 2020. Aquest genoma té una longitud d'1.66-Gb i conté 17.871 gens codificants anotats.

## Referències

* ↑ «Crickets». The Amphibian. [Consulta: 17 maig 2015].
* ↑ Magara, Henlay J. O.; Niassy, Saliou; Ayieko, Monica A.; Mukundamago, Mukundi; Egonyu, James P. «Edible Crickets (Orthoptera) Around the World: Distribution, Nutritional Value, and Other Benefits—A Review». Frontiers in Nutrition, 7, 2021. DOI: 10.3389/fnut.2020.537915/full. ISSN: 2296-861X.
* ↑ Ylla, Guillem; Nakamura, Taro; Itoh, Takehiko; Kajitani, Rei; Toyoda, Atsushi (en anglès) bioRxiv, 15-01-2021, pàg. 2020.07.07.191841. DOI: 10.1101/2020.07.07.191841.
# Rhamphochromis ferox

Rhamphochromis ferox és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 45 cm de longitud total.

## Distribució geogràfica

Es troba a Àfrica: llac Malawi.

## Referències

* 1 2 FishBase (anglès)
# UTC−02:30

UTC−02:30 és una zona horària d'UTC amb 2 hores i mitja de retard de l'UTC. És l'horari d'estiu de l'UTC-03:30.

## Zones horàries

* Newfoundland Daylight Time (NDT)

## Franges
### Temps estàndard (estiu a l'hemisferi nord)

Aquestes zones utilitzen el UTC-03:30 a l'hivern i el UTC-02:30 a l'estiu.
* Canadà
** Terranova i Labrador
*** Labrador sud-est
*** Terranova
# Gran Premi d'Itàlia del 1950

Resultats del Gran Premi d'Itàlia de Fórmula 1 de la temporada 1950 disputat al circuit de Monza el 3 de setembre de 1950.

## Resultats

| Pos. | Núm. | Pilot | Equip | Voltes | Temps/ Retirada | Pos. de sortida | Punts |
| 1 | 10 | Nino Farina | Alfa Romeo | 80 | 2h 51' 17. 4 | 3 | 8 |
| 2 | 48 | Dorino Serafini | Ferrari | 80 | + 1' 18.6 min. | 6 | 3 |
| Comp. | 48 | Alberto Ascari | Ferrari | | | | 3 |
| 3 | 36 | Luigi Fagioli | Alfa Romeo | 80 | + 1' 35.6 min. | 5 | 4 |
| 4 | 58 | Louis Rosier | Talbot-Lago | 75 | + 5 Voltes | 13 | 3 |
| 5 | 24 | Philippe Etancelin | Talbot-Lago | 75 | + 5 Voltes | 16 | 2 |
| 6 | 38 | Toulo de Graffenried | Maserati | 72 | + 8 Voltes | 17 | |
| 7 | 8 | Peter Whitehead | Ferrari | 72 | + 8 Voltes | 18 | |
| Ret | 50 | David Murray | Maserati | 56 | Caixa canvi | 24 | |
| Ret | 32 | Cuth Harrison | ERA | 51 | Radiador | 21 | |
| Ret | 12 | Raymond Sommer | Talbot-Lago | 48 | Caixa canvi | 8 | |
| Ret | 40 | Guy Mairesse | Talbot-Lago | 42 | Tub de l'oli | 11 | |
| Ret | 4 | Franco Rol | Maserati | 39 | Retirat | 9 | |
| Ret | 60 | Piero Taruffi | Alfa Romeo | 34 | Motor | 7 | |
| Comp. | 60 | Juan Manuel Fangio | Alfa Romeo | | | | |
| Ret | 56 | Pierre Levegh | Talbot-Lago | 29 | Caixa canvi | 20 | |
| Ret | 18 | Juan Manuel Fangio | Alfa Romeo | 23 | Caixa canvi | 1 | 1 |
| Ret | 2 | Johnny Claes | Talbot-Lago | 22 | Sobreescalfament | 22 | |
| Ret | 16 | Alberto Ascari | Ferrari | 21 | Motor | 2 | |
| Ret | 22 | Clemente Biondetti | Ferrari - Jaguar | 17 | Motor | 25 | |
| Ret | 64 | Henri Louveau | Talbot-Lago | 16 | Frens | 16 | |
| Ret | 62 | Franco Comotti | Maserati | 15 | Retirat | 26 | |
| Ret | 42 | Maurice Trintignant | Simca - Gordini | 13 | Pèrdua d'aigua | 12 | |
| Ret | 6 | Louis Chiron | Maserati | 13 | Pressió de l'oli | 19 | |
| Ret | 46 | Consalvo Sanesi | Alfa Romeo | 11 | Motor | 4 | |
| Ret | 44 | Robert Manzon | Simca - Gordini | 7 | Transmissió | 10 | |
| Ret | 30 | Prince Bira | Maserati | 1 | Motor | 15 | |
| Ret | 28 | Paul Pietsch | Maserati | 0 | Motor | 27 | |
| NVS | 52 | Felice Bonetto | Maserati | 0 | No va sortir | 23 | |

## Altres

* Pole: Juan Manuel Fangio 1' 58. 6
* Volta ràpida: Juan Manuel Fangio 2' 00. 0 (a la volta 7)
* Cotxes compartits:
** Cotxe Nº 48: Dorino Serafini (47 Voltes) i Alberto Ascari (les últimes 33 voltes). Van haver de compartir els punts del segon lloc final.
** Cotxe Nº 60: Piero Taruffi (25 Vol.) i Juan Manuel Fangio (9 Vol.)

## Referències

* «Web Oficial de la Fórmula 1». [Consulta: 22 - 05 - 2010].
# Gramàtica universal

La gramàtica universal és una teoria lingüística de l'escola transformacional i generativa que afirma que hi ha determinats principis comuns a totes les llengües naturals. En aquesta teoria, s'hi diu que aquests principis són innats dins la condició humana, i va més enllà de la gramàtica nocional d'Otto Jespersen, de la qual és hereva.
Aquesta teoria no afirma pas que totes les llengües naturals tinguin la mateixa gramàtica, o que tots els humans estiguin "programats" amb una estructura que rau sota totes les expressions de llengües humanes, sinó que hi ha una sèrie de regles que ajuden els nens a adquirir llur llengua materna.
Qui estudien la gramàtica universal tenen el propòsit d'aconseguir abstraure generalitzacions comunes a diversos idiomes, sovint de la manera següent: "Si X és cert, llavors Y s'esdevé". Aquest estudi s'ha estès a nombroses disciplines lingüístiques, com la fonologia i la psicolingüística.
Dos lingüistes que han tingut una influència considerable en aquesta àrea, ja sigui directament o mitjançant l'escola que han promogut, són Noam Chomsky i Richard Montague.

## Vegeu també

* Programa minimalista
* Universal lingüístic
# Roanoke (Alabama)

Roanoke, Alabama és una població dels Estats Units a l'estat d'Alabama. Segons el cens del 2000 tenia 6.563 habitants.

## Demografia

Segons el cens del 2000, Roanoke tenia 6.563 habitants, 2.467 habitatges, i 1.660 famílies La densitat de població era de 134,7 habitants/km².
Dels 2.467 habitatges en un 30,6% hi vivien nens de menys de 18 anys, en un 46,9% hi vivien parelles casades, en un 17,3% dones solteres, i en un 32,7% no eren unitats familiars. En el 30,2% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,12.
Per edats la població es repartia de la següent manera: un 26% tenia menys de 18 anys, un 8,7% entre 18 i 24, un 25,3% entre 25 i 44, un 20,8% de 45 a 60 i un 19,2% 65 anys o més.
L'edat mediana era de 37 anys. Per cada 100 dones hi havia 86,8 homes. Per cada 100 dones de 18 o més anys hi havia 79,4 homes.
La renda mediana per habitatge era de 26.946 $ i la renda mediana per família de 32.405 $. Els homes tenien una renda mediana de 29.594 $ mentre que les dones 22.135 $. La renda per capita de la població era de 14.088 $. Aproximadament l'11,9% de les famílies i el 18,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Roanoke». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Roanoke». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Dexip d'Esparta

* Per a altres significats, vegeu «Dexip».
Dexip (en llatí Dexippus, en grec Δέξιππος "Déxippos") fou un militar nascut a Esparta. Residia a Gela quan Sicília fou envaïda per segona vegada pels cartaginesos sota Anníbal, el net d'Amilcar (406 aC).
Els agrigentins, els primers a ser atacats, li van demanar ajut i es va posar al front d'un cos de mercenaris que va reclutar, però sembla que es va deixar corrompre i això va resultar fatal per la ciutat. Quan la defensa d'Agrigent ja no tenia esperances, va retornà a Gela, ciutat que el govern de Siracusa li havia encomanat de protegir, però al cap de poc fou destituït per Dionís el Vell, al que no va donar suport, segons explica Diodor de Sicília. (Bibliotheca historica 13.85, 87-Z1, 88-Z1, 93-Z1, 9-Z1).

## Referències

* ↑ Dexippus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 995
# Punta de Sant Roc

La Punta de Sant Roc és una muntanya de 516 metres que es troba al municipi de Cabacés, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# UTC+13:00

UTC+13:00 és una zona horària d'UTC amb 13 hores més tard que l'UTC. El seu codi DTG és M+, M* o M$^0$.. La diferència de temps entre l'hora UTC-11:00 i UTC+13:00 és exactament de 24 hores. Per tant, les dues zones horàries tenen la mateixa hora, però hi ha un dia de diferència.

## Zones horàries

* Phoenix Island Time (PHOT)
* Tonga Time (TOT)
Horaris d'estiu
* New Zealand Daylight Time (NZDT)

## Franges
### Temps estàndard (l'any sencer)

* Kiribati
** Illes Fènix
* Tonga

### Temps d'estiu (estiu a l'hemisferi sud)

Aquestes zones utilitzen l'UTC+12:00 a l'hivern i l'UTC+13:00 a l'estiu.
* Fiji
* Nova Zelanda (menys Illes de Chatham)

## Geografia

UTC+13 és la zona horària nàutica que comprèn l'alta mar entre la meridià 180° i 165° oest de longitud.

## Història

A Samoa a partir del 29 de desembre del 2011 al fus horari passa de UTC-11:00 a UTC+13:00 i de UTC-10:00 a UTC+14:00 per l'horari d'estiu. A partir de la decisió de Samoa, Tokelau, territori d'ultramar depenent de Nova Zelanda, va anunciar la mateixa mesura.
Abans les illes Fènix (república de Kiribati) estaven el fus horari d'UTC-11:00 però el 31 de desembre de 1994 va passar el UTC+13:00.
La part oriental de Rússia amb UTC+13 hores fins a l'estiu de 2009.

## Referències

* ↑ 20minutos.es (castellà)
* ↑ BBC news (anglès)
# Armedangels

Armedangels és una companyia tèxtil a Colònia (Alemanya) fundada l'any 2007 i concep una varietat de roba fabricada a partir de tèxtils com el cotó orgànic. Ven a través de la seva botiga en línia i a botigues a sis països. La marca ha creat i produït roba durable que tenen una certa ètica. L'empresa intenta canviar la percepció de la roba ecofriendly que és sovint hippy-like i non-fashion. A més, Armedangels s'ha donat com a objectiu promoure un context social al voltant de la indústria tèxtil i treballar només amb empreses responsables que estan certificades pel comerç just.

## Referències

* ↑ Franziska Roscher. «Die Sandale ist weg» (en alemany). Süddeutsche Zeitung, 17-12-2008. [Consulta: 15 novembre 2015].
* ↑ «German Entrepreneurs Successful With Socially Conscious Firm» (en anglès). Deutsche Welle, 18-11-2007. [Consulta: 15 novembre 2015].

## Enllaços externs

* Armedangels - Lloc web oficial
# Dexip

Dexip (grec Δέξιππος) o Dioxip (grec Διώξιππος) és el nom dels següents personatges:
* Dexip d'Esparta, militar nascut a Esparta però que va lluitar a Sicília
* Dexip, poeta còmic atenenc
* Dexip, escriptor grec, comentarista de Plató i d'Aristòtil
* Dexip de Cos o Dioxip o Diòxip, metge grec
* Publi Herenni Dexip, retòric i historiador grec
* Dexip (pancratista), famós lluitador de pancraci
# Purna (desambiguació)

«Purna» té aquests significats:
* Purna (ciutat de l'Índia)
* Purna (riu de l'Índia)
* Purna (organització política aragonesista)
# UTC+14:00

UTC+14:00 és una zona horària d'UTC amb 14 hores d'avanç sobre l'UTC. És el fus horari més oriental que hi ha actualment, és a dir, el que té més avançament respecte a l'horari GMT.
S'utilitza tot l'any a Kiribati i les Illes de la Línia. A Samoa l'utilitzen com horari d'estiu des del darrer diumenge de setembre al primer diumenge d'abril.

## Referències

* ↑ (anglès) Oscar van Vlijmen. «Complete timezone information for all countries». Arxivat de l'original el 2012-11-04. [Consulta: 4 desembre 2012].
# Ginestó

El ginestó (Osyris alba) és una petita planta perenne del gènere Osyris inclòs a la família santalàcies. També és conegut com a assots, gessamí, gessamí de llop, ginesta blanca, ginesta de boletes vermelles o matatort.

## Descripció

El ginestó és un hemiparàsit arbustius que mesura entre 30-150 cm. Les tiges són llenyoses, de color marró o verd fosc, de vegades prostrades. Aquesta planta té nombroses branques estriades longitudinalment, verdes quan són joves. Les fulles són linears, lanceolades, coriàcies, persistents, encara que de vegades de fulla caduca. De 15 a 35 mil·límetres de llargària i 1-5 mil·límetres d'amplària que es produeixen durant l'hivern, mentre que a l'estiu són gairebé absents.
Les flors són hermafrodites o unisexuals, en aquest últim cas, les flors masculines i femenines mostren diferències associades amb la temporització de la pol·linització. Són molt petites (1 o 2 mm), amb quatre tèpals de color verd groc i quatre estams. El període de floració s'estén de març a juny. Els fruits són petites drupes carnoses de color vermell, d'uns 4-6 mil·límetres de diàmetre. Les seves arrels formen haustoris que aprofiten les arrels de les plantes properes i extreure la seva saba.

## Distribució i hàbitat

L'espècie està molt estesa en tots els països de la conca mediterrània, des del sud de Portugal a Turquia. És present a l'Àsia occidental i el nord d'Àfrica des del Marroc a Tunísia i Líbia. Aquesta espècie xeròfila viu en zones de clima àrid i semidesèrtic, en zones assolellades a altituds d'entre els 0 i els 1.110 metres sobre el nivell del mar. En climes més favorables que també pot proliferar fins a 1.800 metres.

## Referències

* ↑ «ginestó». Diccionari de la llengua catalana de l'IEC. Institut d'Estudis Catalans.
* ↑ «FloraCatalana.net». Arxivat de l'original el 2011-09-08. [Consulta: 1r gener 2016].
* 1 2 3 4 5 Pignatti S. - Flora d'Italia – Edagricole – 1982. Vol. I, pag. 129
* ↑ «Banc de dades de biodiversitat de Catalunya». [Consulta: 1r gener 2016].

## Enllaços externs

* «Taxon profile - Osyris alba L.» (en anglès / txec). biolib.cz. [Consulta: 28 juny 2013].
* http://www.ipni.org/ipni/idPlantNameSearch.do?id=780497-1
* http://luirig.altervista.org/flora/taxa/index1.php?scientific-name=osyris+alba